Diari Oficial de la Generalitat Valenciana


Sumari del DOGV 6030, del 08-06-2009 (2009/6475)

RESOLUCIÓ de 15 de març de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb Sistemes de Gestió Mediambiental l'entitat Ajuntament de Cullera.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6030

Data del DOGV
:   08-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6475


Data del document
:   15-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Cullera
    * empresa privada
    * registre de documents

RESOLUCIÓ de 15 de març de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb Sistemes de Gestió Mediambiental l'entitat Ajuntament de Cullera. [2009/6475]  
Vista la sol·licitud presentada per José Antonio Gil Sapiña, amb DNI 19677555I, en representació de l'organització de l'Ajuntament de Cullera, amb domicili a la plaça de la Mare de Déu, 5, de Cullera (València), s'emet la següent resolució de conformitat amb els següents,  
Antecedents de fet  
Primer. Amb data 14 de novembre de 2001, Luis Aragó i Castelló presenta una sol·licitud d'inscripció en el Registre de Centres de la Comunitat Valenciana amb Sistemes de Gestió Mediambiental, per a la gestió dels serveis municipals de neteja de platges, manteniment, socorrisme i policia, com també serveis externs (metges i empreses concessionàries) de les platges de l'Escullera, Sant Antoni, el Racó, Cap Blanc, el Far i les Oliveres.  
Segon. Amb data 27 de desembre de 2001 s'inscriu en l'esmentat Registre amb el número: ES-CV-0000005.  
Tercer. Durant els anys posteriors presenta les declaracions ambientals validades, de forma anual, segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001.  
Quart. En data de registre d'entrada 25 d'abril de 2006 presenta nova documentació corresponent a la revisió de tots els elements del Sistema de Gestió Mediambiental, segons s'indica en el punt 2.9 de l'annex II de l'esmentat reglament, mitjançant una declaració ambiental validada pel verificador ambiental acreditat Aenor de data 1 de març de 2006 (acreditació núm. verificador nacional ES-V-0001), corresponent als anys 2004-2005  
Cinqué. Amb data entrada en el Registre Auxiliar del Centre de Tecnologies Netes de 8 d'octubre de 2008, Jose Antonio Gil Sapiña, com a tinent d'alcalde delegat de platges, en representació de l'Ajuntament de Cullera, presenta la documentació necessària per a la renovació en el registre d'organitzacions participants en el sistema comunitari de gestió i auditoria (EMAS) de la Comunitat Valenciana, per a la gestió de les platges següents: l'Escullera, Sant Antoni, el Racó, Cap Blanc, les Oliveres i el Far, corresponent a la revisió de tots els elements del Sistema de Gestió Mediambiental, segons s'indica en el punt 2.9 de l'annex II de l'esmentat reglament, mitjançant una declaració ambiental validada pel verificador ambiental acreditat Aenor (acreditació núm. verificador nacional ES-V-0001), corresponent als anys 2004-2007.  
Als anteriors fets s'apliquen els següents,  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditories mediambientals.  
Segon. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari esmentat i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió mediambiental.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
Quart. El Reglament (CE) núm. 196/2006, de 4 de febrer de 2006, modifica l'annex I del Reglament (CE) núm. 761/2001 per a tenir en compte la norma europea EN ISO 14066:2004.   
Cinqué. En l'àmbit de la Comunitat Valenciana, mitjançant Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 131/2007, de 27 de juliol, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes la creació, actualització i manteniment del registre de centres que tinguen implantat un Sistema de Gestió Mediambiental conforme al Reglament EMAS a la Comunitat Valenciana.  
Sisé. De conformitat amb l'Ordre esmentada i el Reglament (CE) núm. 761/2001 podrà ser objecte de renovació en el Registre els centres i organitzacions de la Comunitat Valenciana que tinguen implantat i operatiu un sistema de gestió mediambiental, d'acord amb el reglament comunitari, i disposen de la declaració ambiental validada per verificador ambiental acreditat.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Mantenir en el Registre de Centres de la Comunitat Valenciana amb Sistemes de Gestió Mediambiental, conforme al Reglament (CE) 761/2001, l'Ajuntament de Cullera (València), per a la gestió dels serveis municipals de neteja de platges, manteniment, socorrisme i policia, com també serveis externs (metges i empreses concessionàries) de les platges l'Escullera, Sant Antoni, el Racó, Cap Blanc, el Far i les Oliveres, amb el número d'inscripció:  
E-CV-000005  
Segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental haurà de ser actualitzada i validada anualment.   
De la mateixa manera, segons s'indica en el punt 2.9 de l'annex II del Reglament (CE) 761/2001, tots els elements del Sistema de Gestió Mediambiental hauran de ser revisats en un període no superior a 36 mesos, és a dir abans del 29 de novembre del 2010, i posteriorment haurà de presentar-se la nova declaració ambiental validada davant d'aquesta Direcció General, segons el que disposa el punt 5.6 de l'annex V de l'esmentat reglament.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Paterna, 15 de març de 2009.- El director general per al Canvi Climàtic: Jorge Lamparero Lázaro.